kardosdrur/scandi-wiki huggingface dataset:
Hørnum

Hørnum (dansk), Hörnum (tysk) eller Hörnem (nordfrisisk) er en landsby og kommune beliggende på sydspidsen af vadehavsøen Sild i Nordfrisland i det nordvestlige Sydslesvig. Administrativt hører kommunen under Nordfrislands kreds i den tyske delstat Slesvig-Holsten. Kommunen samarbejder på administrativt plan med andre kommuner i omegnen i Landskabet Sild kommunefællesskab (Amt Landschaft Sylt). I den danske tid indtil 1864 hørte landsbyen under Vesterland Sogn (Landskabet Sild, Utlande og senere Tønder Amt).

Geografi 
Hørnum Kommune dækker den sydlige landtunge af øen Sild, omgivet af det åbne vesterhav i vest og vadehavet i øst. Selve landsbyen er beliggende i et klitlandskab. Landsbyen og især den sydligste spids, Hørnum Odde, er under massivt angreb fra havet, der konstant tager bidder. Yderst er der havfuglereservat og adgang forbudt for offentligheden i vinterperioden.

Hørnums højeste punkt er med 32 m. klitten Budersand, som tidligere også fungerede som sømærke.

Historie 
Hørnum er første gang nævnt 1648 (Mejer). Stednavnet (norrønt horn) beskriver en (fremspringende) landtunge, her øens krogformede sydspids.

Den første bebyggelse opstod i 1700-tallet, efter at vandreklitterne kunne standses ved hjælp af hjælme og marehalm. Indbyggerne levede især af strandinger. Den nuværende landsby opstod, som et fiskerleje efter 1900. Havnen blev efterhånden udgangspunkt for sejlture til naboøerne Amrum og Før, halligerne og sælbankerne. Under den første og anden verdenskrig kom militære bygninger til. Efter krigen kom mange fordrevne fra de tyske østområder til byen.

Hørnum Havn er i dag udgangspunkt for passagerfærgerne til naboøerne, til Nordstrand og til de nordfrisiske halliger. I havnebassinet opholder sig regelmæssigt gråsælen Willi, Tysklands mest medieomtalte sæl. Hørnums fyrtårn fra 1907 er cirka 34 meter højt og står på en cirka 16 m høj klit på øens sydspids.

Hørnumhus 
Efter krigen dannede der sig i landsbyen et forældrekreds med et ønske om oprettelsen en lokal dansk skole. I 1950 kunne ønsket opfyldes og der blev opført en lille dansk skole (Hørnum danske skole), beliggende i klitterne syd for landsbyens centrum ved gaden An der Düne (Ved Klitten). Undervisningen begyndte den 1. februar 1950 med 82 elever under ledelse af lærerpar Henning og Hanne Kvist Jensen. Skolebygningen fungerede også som prædikested for den danke menighed på Sild. Senere lukkede skolen og bygningen blev overtaget af SdU, som brugte den som lejrskole under navnet Hørnumhus.

Eksterne henvisninger 

 Hørnum Kommune

Noter 

Byer i Kreis Nordfriesland
Sild (ø)
Byer i Slesvig-Holsten
Stivbladet draba

 
Stivbladet Draba (Draba aizoides) er en staude med en tæt, pudeformet vækst. Den vokser i det alpine bælte ovenfor trægrænsen.

Beskrivelse 
Bladene er stedsegrønne og danner tætte rosetter. De er sukkulente, smalt elliptiske og helrandede med lange, børsteagtige randhår. Over- og underside er mørkt grågrønne. Blomstringen afhænger af snesmeltningen, men ligger gerne i marts-august. Blosmterne er samlet i endestillede, skærmagtige klaser med 3-20 enkeltblomster. Hver blomst er regelmæssig og 4-tallig med gule kronblade, som ofte bleges og bliver hvidlige. Frugterne er aflange, ofte tilspidsede skulper med mange frø.

Rodnettet er meget kraftigt og dybtgående langs sprækker og revner i undergrunden.

Højde x bredde og årlig tilvækst: 0,10 x 0,10 m (1 x 1 cm/år). Målene kan bruges til beregning af planteafstande i fx haver.

Hjemsted 

Stivbladet Draba hører hjemme i det centrale, østlige og sydlige Europas bjergegne, hvor den vokser i det alpine bælte ovenfor trægrænsen. Den foretrækker en lysåben vokseplads med veldrænet, gruset og kalkrig, men næringsfattig jord. 

I naturreservatet Lastoni Selva Pezzi nær Padua i Norditalien findes arten på nøgle kalkklipper i 1.500-1.900 m højde sammen med bl.a. Alpe-Dafne, Alpe-Kugleblomst, Carex mucronata (en art af Star), Dværg-Korsved, Festuca alpina (en art af Svingel), Murrude, Potentilla caulescens (en art af Potentil), Silene saxifraga (en art af Limurt) og Skør Bægerbregne

Note 

Haveplanter
Kalkbundsplanter
Gule blomster
Korsblomst-familien
Specialoperationsstyrke

Specialoperationsstyrke (også kaldet SOS eller SOF) er militære enheder bestående af særligt uddannede soldater, som typisk indsættes i offensive operationer, strategiske rekognosceringsopgaver, støtte til antiterrorkorps samt personbeskyttelse af militært og civilt personel i udlandet. Et kendetegn specialoperationsstyrker har tilfælles verden over, er et fysisk og psykisk hårdt optagelseskursus, der skal bestås for at få adgang til den egentlige uddannelse. 

Mange nationer har opbygget deres specialoperationsstyrker, herunder Frømandskorpset, efter inspiration og skabelon fra det britiske SAS. Specialsoperationsstyrker kaldes ofte specialstyrker, men specialstyrker dækker lidt bredere, og inkluderer også enheder som ikke rent formelt er specialoperationsstyrke, eksempelvis Siriuspatruljen og SSR.

I Danmark 

I Danmark findes der to specialoperationsstyrker:

Jægerkorpset (Hæren)
Frømandskorpset (Søværnet)

Jægerkorpset holder til på Flyvestation Aalborg. For at blive Jægersoldat skal man have aftjent værnepligt og gennemført et to måneders patruljekursus efterfulgt af et to måneders aspirantkursus. Det er ikke nok at bestå for at blive optaget i Jægerkorpset, men man skal bestå begge kurser (med maximalt to års mellemrum) med karakteren "meget tilfredsstillende". Derefter skal man på et to ugers faldskærmskursus og på et to ugers kampsvømmerkursus som også skal bestås med karakteren "meget tilfredsstillende". Dernæst skal man gennemføre et års tjeneste i Jægerkorpset til karakteren "meget tilfredsstillende", før man er fuldgyldig jægersoldat. Jægerkorpset forventer mindst 3 års gavntjeneste.

Frømandskorpset holder til i Kongsøre ved Isefjorden. I Frømandskorpset behøver man ikke have aftjent værnepligt for at være kvalificeret formelt til optagelse. For at blive frømandssoldat skal man først igennem en 2-dages ansættelsesprøve, hvor fysik og boglige færdigheder testes. Består man med karakteren "tilfredsstillende" går man videre til en optagelsesprøve bygget op af et landmodul (ca. 70 timer) og et vandmodul (ca. 12 timer). Egnede ansøgere fortsætter til en speciallægeundersøgelse og herefter vurderes det, hvem der får lov at starte på elevskolen. Elevskolen er delt op i to moduler, der hver varer ca. 17 uger. Den indeholder uddannelse i de emner, som frømandssoldaten kommer til at beskæftige sig med i korpset. Består man og bliver frømandssoldat, er der en bindingsperiode på to år.

I udlandet 

Blandt kendte udenlandske specialoperationsstyrker er:

SASR, Australien
GIGN, Frankrig
NZ SAS, New Zealand
Alpha Group, Rusland, (Hører under Spetsnaz, men næsten alle soldater med anderledes træning er Spetsnaz, og er ikke at sammenligne med vestlige specialstyrker).
SAS og SBS, Storbritannien
Delta Force US Army USA 
United States Army Special Forces (Grønne Beretter), USA
Army rangers, US Army, USA (Semi-elite, hører ikke under reelle special operationsstyrker). 
Navy SEALs, US Navy, USA

Eksterne kilder/henvisninger 
Jægerkorpset
Frømandskorpset
Forsvarets uddannelser, Specialstyrker 
SSR

 
Militær
Specialstyrker fra Danmark
Kefalonia

Kefalonia/Kefallinia er den største joniske ø, på 734.014 km² med 36.450 indbyggere. Øen er tyndt befolket; den er grøn, men ikke frugtbar overalt. Der er flere hundrede vilde blomsterarter og over 60 forskellige orkidéarter.

Eksterne kilder/henvisninger 

 Concise statistical yearbook of Greece. 2009

De Joniske Øer
Øer i Grækenland
Carl Moltke (officer)

Carl Christian Frederik Moltke (25. februar 1867 i Sæby  – 5. juli 1955) var en dansk officer.

Han var søn af kammerherre, amtmand Adam Frederik Moltke og hustru f. von Rosen, blev sekondløjtnant i Fodfolket 1888, premierløjtnant samme år, kaptajn 1903, kontorchef i Krigsministeriet 1908, oberstløjtnant og chef for Krigsministeriets 1. departement 1912. Han blev oberst og chef for 8. regiment 1918 og chef for Sønderjysk Kommando 1920. 1922 blev han generalmajor og chef for 1. jyske division året efter. 1929 tog han sin afsked. 

Han var Kommandør af 1. grad af Dannebrogordenen og Dannebrogsmand.

Moltke blev gift 3. juli 1896 med Ellen f. Müller, datter af oberst Christian Müller og Sofie f. Schwartz.

Kilder 
 Kraks Blå Bog 1929

Generalmajorer fra Danmark
Carl
Danskere i 1800-tallet
Danskere i 1900-tallet
Kommandører af 1. grad af Dannebrog
Personer i Kraks Blå Bog (afdøde)
Personer fra Sæby
Departementschefer i Krigsministeriet
Šeškinė

Šeškinė seniūnija (litauisk: Šeškinė seniūnija) er en bydel i Vilnius på højre side af Neris.

Šeškinė seniūnija består af kvarteret Šeškinė.

Galleri

Eksterne henvisninger 

Seniūnijos i Vilnius
Etableret i 1977
Wasp-klassen

Wasp-klassen er i US Navy betegnet som et LHD. Skibene i klassen er normalt udstyret med et større antal helikoptere, der gør skibene i stand til at landsætte marineinfanteri samt deres udstyr. Helikopterne er normalt suppleret med AV-8B Harrier II V/STOL jagerbombere. Der kan dog huses op til 20 Harrier'er, hvis skibet anvendes som et mindre hangarskib. Klassen er også udstyret med et well deck (intern dok), hvorfra man kan søsætte landgangsfartøjer samt op til tre luftpudebåde. Wasp-klassen er udviklet fra den ældre Tarawa-klasse. Den tydeligste synlige forskel på de to skibsklasser er at Tarawa-klassen har to knæk forrest på flydækket, hvor der tidligere var installeret to 127 mm kanoner. Wasp-klassen har derimod et helt rektangulært flydæk. Desuden er Wasp-klassen 8 meter længere for at give bedre plads til luftpudefartøjerne i dokken. Alle skibene i Wasp-klassen er udstyret med et hospital med 600 senge samt 6 operationsstuer.

Skibe i klassen

Referencer, kilder og eksterne links 

 Federation of American Scientists: Wasp-klassen (engelsk)
 US Navy pressemeddelelse: Harrier Carrier: Strike Force for Freedom (engelsk)
 US Navy Factfile (engelsk) 
 Globalsecurity.org: Wasp-klassen (engelsk)
 Navysite.de: Wasp-klassen (engelsk)

Krigsskibe fra USA
Boye Junge

Johan Boye Junge (født 25. august 1697 i Herzhorn, Holsten, død 21. marts 1778 i København) var en dansk-tysk tømrer- og bygmester, som primært er kendt for spiret på Sankt Petri Kirke i København. Johan Boye Junge var hans brodersøn.

Han arbejdede som tømrermester og entreprenør i København fra 1730'erne og til sin død. Han var vicebranddirektør. Han fik rejsepas 9. juni 1741 til udlandet, men rejsemålet er ukendt. 

Junge var gift 1. gang med Birgitte Heining (ca. 1680 – 1757) og 2. gang med Friederike Louise Eilerts (3. april 1715 – 25. februar 1783). Han er begravet i Sankt Petri Kirkes gravkapeller i København, hvor der er rejst et epitafium over ham udført af Andreas Weidenhaupt.

Værker 
 Tårnet på Københavns 1. rådhus mellem Gammeltorv og Nytorv (1731)
 Arbejdede ved Nicolai Eigtveds ombygning af Prinsens Palæ (1743-44)
 Spiret på Skt. Petri Kirke, Nørregade, København (1757, efter egen tegning fra 1750)
 Arbejdede på Christiansborg Slot og Amalienborg-palæerne

Kilder 
 

Arkitekter fra Danmark
Rokokoarkitekter
Danskere i 1700-tallet
Personer fra Holsten
Tømrere fra Danmark
Viršuliškės

Virsuliskiai seniūnija () er en bydel i Vilnius på højre side af Neris.

Virsuliskiai seniūnija består af kvarteret Virsuliskes.

Galleri

Eksterne henvisninger 

Seniūnijos i Vilnius
Etableret i 1977
Johan Boye Junge

Johan Peter Boye Junge (født 23. juni 1735 i Barmstedt, Holsten, død 22. februar 1807 i København) var en dansk bygmester.

Han var søn af Harm Junge og Maria Huckfeldt og kom i tømrerlære som otteårig hos farbroderen Boye Junge. Han tog borgerskab som tømrermester i København 1759, var Tømrerlaugets oldermand 1767-71, chef for brandkorpset, initiativtager til oprettelse af og organisator af det borgerlige artilleri i København og Helsingør og oberst i infanteriet 1804.

Junge blev gift 11. december 1761 i København med Birgitta Magens (døbt 12. oktober 1743 sammesteds - 18. januar 1815 sammesteds), datter af tømrermester Johan Magens og Magdalene Wisse. Han er begravet i Sankt Petri Kirkes gravkapel.

Værker 
 En række ejendomme langs Nørre Voldgade, København (fra 1781, signeret udkast på Københavns Bymuseum)
 Anlæg og bebyggelse af Kronprinsensgade, København (1783, projekt i Nationalmuseet)
 Husrækken Pilestræde 37-45, København (1784-85)
 Købmagergade 32, København (1785)
 Sidefløj af Den kongelige Skydebane, Vesterbrogade (1792, genopført 1895-96, fredet 1926)
 Eget landsted, Frederiksberg Bredegade 13A, nu eforbolig til Hassagers Kollegium (1794-1806, fredet)

Galleri

Kilder

Eksterne henvisninger 
 

Arkitekter fra Danmark
Klassicistiske arkitekter
Danskere i 1700-tallet
Danskere i 1800-tallet
Personer fra Holsten
Tømrere fra Danmark
Oldermænd fra Danmark
Brandfolk fra Danmark
Žvėrynas

Žvėrynas seniūnija () () er en bydel i Vilnius på Neris' højre bred, vest for Senamiestis, Vilnius' Gamle Bydel, og umiddelbart vest for den litauiske parlamentsbygning Seimas. Neris omkranser Žvėrynas på tre sider, på den fjerde side grænser Žvėrynas seniūnija op til Šnipiškės og Karoliniškės. På den anden side af floden, mod nordvest, ligger Vingio parkas i Vilkpėdė seniūnija.

Žvėrynas seniūnija består af kvarteret Žvėrynas.

Historie 
Lazdynai, Karoliniškės og Viršuliškės var landsbyer i 1800-tallet, hvorfra bønderne leverede korn til vandmøllen på Žvėrynas. Den skovklædte halvø og møllen, der allerede er nævnt i 1500-tallet, tilhørte Radziwiłł-familien. I 1830 viste Vilnius bykort to møller på Žvėrynas. Den oprindelige mølle fik i begyndelsen af 1800-tallet installeret en fransk dampkedel, og møllen fik herefter det spøgefulde navn "den franske skalle".

Radziwiłł-familien anvendte samtidigt halvøen som sit private jagtrevir og holdt flere vilde dyr i området (deraf navnet menageriet). I 1825 byggedes et sommerhus, som senere blev residens for Generalguvernøren for Vilnius guvernement. I slutningen af 1800-tallet blev Žvėrynas opkøbt af forretningsmænd, som udstykkede grunde til Vilnius' beboere. I 1901 blev Žvėrynas en bydel i Vilnius. Žvėrynas var det første kvarter planlagt med lige gader og rektangulære blokke. Žvėrynas er hovedsageligt forblevet et beboelseskvarter med meget få industrivirksomheder.

Efter Litauen genvandt sin uafhængighed i 1990, blev Žvėrynas et af de mere prestigefyldte kvarterer. I Žvėrynas ligger både den Estiske, Russiske og Kazakhstans ambassade, et stort antal offentlige- og uddannelsesinstitutioner, bl.a. Vilnius Pædagogiske Universitet (), der ligger på Neris' bred, nordøst i Žvėrynas og finans- og forsikringsselskaber, samt sundhedspleje institutioner.

I det nordlige hjørne af Žvėrynas ligger "Panorama", Vilnius' nyest indkøbs- og underholdningcenter, som åbnede november 2008. Centeret indeholder mere end 170 butikker og underholdningscenter i en tre-etagers bygning. Shoppingcentret er indrettet med springvand, der minder om en bjergbæk, kombineret med brede gange der skaber en fornemmelse af natur. I centeret er indrettet en go-cart bane.

Religiøseinstitutioner i Žvėrynas 
Žvėrynas er en del af Jomfru Marias Ubesmittede Undfangelses katolske sogn, også kaldet Žvėrynas kirke, kirken ligger midt i sognet.

I Žvėrynas, lige ved Žvėrynas tiltas () ligger den ortodokse kirke, Guds Moders Ikons kirke. Til kirken er knyttet en musikungdomsskole i bydelen.

Vilnius' eneste Karaite synagoge ligger i Žvėrynas i Liubarto gatvė.

Galleri

Eksterne henvisninger 

 Træbygninger i udkanten af det historiske Vilnius 
 Diskussionstråd med fotos fra Žvėrynas 

Seniūnijos i Vilnius
Landkreis Ostallgäu

Landkreis Ostallgäu ligger i den sydøstlige del af det bayerske Regierungsbezirk Schwaben. Nabolandkreise er mod nord Landkreis Unterallgäu og Landkreis Augsburg, mod øst de oberbayerske landkreise Landsberg am Lech, Weilheim-Schongau og Garmisch-Partenkirchen, mod syd den østrigske delstat Tyrol og mod vest Landkreis Oberallgäu. Den kreisfri by Kaufbeuren ligger som en enklave, helt omgivet af  Landkreis Ostallgäu.

Geografi 
Landkreis Ostallgäu ligger i forlandet til, og i den nordlige del af selve  alperne. Mod nord når den op til den schwabisk-bayerske højslette.  I det alpine område ligger det 2.082 meter høje bjerg Ammergauer Hochplatte (2.082 m) i Ammergauer Alpen. I foralpeområdet er der flere søer, hvor Forggensee som er dannet ved en opstemning af floden Lech er den største. Lech løber gennem den sydøstlige del af landkreisens område. I den vestlige del gennemskærer  Wertach, der er en biflod til Lech, og munder ud i denne ved Augsburg, Landkreis Ostallgäu fra syd mod nord.

Byer og kommuner 
Landkreis Ostallgäu har 45 kommuner, heraf 3 byer og 7 købstæder.

Kreisen havde   indbyggere pr.

Eksterne henvisninger
Isle of Wight Zoo

Isle of Wight Zoo, tidligere kendt som  Isle of Wight Tiger and Lemur Sanctuary, er en zoologisk have, der har til huse i et fort, på Sandowns kystlinie. Denne er i øjeblikket hjemsted for den største bestand af tigre i Storbritannien.

Historie 

Oprindeligt kendt som Sandown Zoo blev den zoologiske have grundlagt i 1950'erne. Frem til 1970'erne blev den dårligt vedligeholdt og blev kaldt 'The Slum Zoo of Britain' af Sunday Times. Men i 1976 blev den zoologiske have overtaget af en privat ejer, og over næste år blev den genopbygget, som et nu kendt fristed for store katte og primater.

Haven er i øjeblikket hjemsted for 14 tigre, 3 afrikanske løver og 2 jaguarer. Den mest kendte af de store katte er Zena, havens eneste hvide tiger.

I de seneste år er der åbnet 3 tigerindhegninger, med indisk tema. Der er glasruder, man kan se igennem, damme, naturlige planter og tematiske statuer og templer. Hanløverne lever også i en nyligt åbnet indhegning – med et afrikansk tema, med en jeep og stenformationer, designet til stimulere og træne dyrerne.

Primater 

Haven har også et Madagaskar tema og primaternes afdeling reflekterer denne ved at have specialiseret sig i lemurer. Ring-tailed, black and white ruffed, black, white fronted og mongoose lemurerne har til huse her, hvoraf mange af dem har formeret sig i de seneste år.
Primatafdelingen er også hjem for spider monkeys og capuchins.

Jeepers Creepers 

Inde i en mørk bygning er en samling af slanger, firben og edderkopper, der befinder sig i forskellige tematiske bure, bygget til at efterligne dyrernes naturlige element. Miljøet er også hjemsted for den meget truede Madagscan jumping rat.

Film 

Haven har også været hoved for ITV Meridian's tv program 'Tiger Island'. Denne viser forskellige aspekter af livet i en zoologisk have, hvordan man laver berigende legetøj og designer nye indhegninger.

Eksterne henvisninger 

 Isle of Wight Zoo website
 Tiger Island television program description 

Bygninger, konstruktioner og anlæg i England
Dyreparker
Isle of Wight
America-klassen

America-klassen er den planlagte afløser for Tarawa-klassen og bliver betegnet LHA. Klassen er baseret på den sidste enhed af Wasp-klassen, USS Makin Island (LHD-8) og vil ligeledes benytte gasturbiner som fremdrivning. Skibene vil være i stand til at medbringe en Marine Expeditionary Brigade. Brigaden kan landsættes via V-22 Osprey samt helikoptere. Der kan desuden medbringes F-35 Lightning II STOL/VTOL jagerfly til egenbeskyttelse samt offensive operationer.

For at forøge antallet af helikoptere samt fly, vil der, i forhold til Wasp-klassen, være en større hangar, men ikke dokken til landgangsfartøjer. Tidligere benævnt som LHA(R), forventets dette skib at indgå i 2012. Det kan ligeledes anvendes som et mindre hangarskib, som Wasp og Tarawa-klassen demonstrerede under Operation Iraqi Freedom

Skibe i klassen

Eksterne links 

 Globalsecurity.org: America-klassen (engelsk)
 US Navy News Service: LHA (engelsk, med billede)

Krigsskibe fra USA
Ukmergė

Ukmergė er en by i det centrale Litauen i Vilnius apskritis, 74 km nord for landets og apskritis hovedstad, Vilnius. Byen er hovedsæde og administrativt center i Ukmergė distriktskommune og har 27.452(2008) indbyggere.

Byer i Vilnius apskritis
2012-fænomenet

2012-fænomenet er forskellige kataklysmiske eller overgangshændelser, der ifølge flere eskatologiske trosretninger ville indtræffe 21. december 2012.
 
Denne dato skulle være som slutdatoen i den 5.125-år lange cyklus i den mesoamerikanske long count-kalender. Forskellige astronomiske konjunktioner og numerologiske formler er blevet foreslået som at indtræffe denne dato, selvom ingen af dem er blevet accepteret af videnskaben.

En New Age-fortolkning af denne overgang er, at denne dato markerer starten på en tidsalder hvor jorden og dens beboere kan undergå en positiv fysisk eller spirituel transformation, og at 2012 kan markere begyndelsen på den nye æra. 
Andre foreslår at 2012-datoen skulle markere verdens undergang eller en lignende katastrofe. 
Scenarioer foreslået for verdens undergang omfatter ankomsten af det næste solmaksimum, eller at jorden skulle kollidere med et objekt som f.eks. et sort hul, en passerende småplanet eller en planet kaldet "Nibiru".

Forskellige videnskabelige discipliner har forkastet ideen om sådanne kataklysmiske hændelser i 2012, fordi forudsigelser om en forestående dommedag ikke kan findes i de klassiske maya-optegnelser og at ideen om at Long Count-kalenderen "slutter" i 2012, fejlfortolker mayaernes historie og kultur. 
Astronomer og andre videnskabsfolk har afvist forslagene som pseudovidenskab, og udtaler at de strider imod simple astronomiske observationer og mængden udgør "en distraktion fra mere vigtige videnskabelige bekymringer, såsom global opvarmning og tabet af biologisk diversitet." 
En arkæolog har kommenteret på en ny kalender fundet ved Xultun, og udtaler at "The ancient Maya predicted the world would continue – that 7,000 years from now, things would be exactly like this. We keep looking for endings. The Maya were looking for a guarantee that nothing would change. It's an entirely different mindset."

Kilder/referencer

Eksterne henvisninger 
 Disaster Tracking 
 Alignment2012 
 Beyond 2012: Why the World Didn't End  nasa.gov
 National Geographic Society (2012, May 10). Mural found on walls a first for a Maya dwelling; Painted numbers reflect calendar reaching well beyond 2012. ScienceDaily  Citat: "...The scientists say the symbols reflect a certain world view. "The ancient Maya predicted the world would continue, that 7,000 years from now, things would be exactly like this," Saturno said..."

Astrologi
Pseudovidenskab
Esoterik
New age
Spiritualitet
Numerologi
Scott Glenn

Theodore Scott Glenn (født 26. januar 1941 i Pittsburgh, Pennsylvania) er en amerikansk filmskuespiller.

Efter diverse småroller og biroller fik han et gennembrud med skurken i James Bridges' Urban Cowboy (1980) og træneren i Robert Townes Personal Best (1982). Han spillede sej, muskuløs officer eller politimand i populære film som The Right Stuff (Mænd af den rette støbning, 1983; som astronauten Alan Shepard), The Hunt for Red October (Jagten på Røde Oktober, 1990) og The Silence of the Lambs (Ondskabens øjne, 1991), og har siden spillet biroller i bl.a. Carla's Song (1996), The Virgin Suicides (1999), Training Day (2001) og The Bourne Ultimatum (2007).

Eksterne henvisninger 

 

Skuespillere fra USA
Tv-skuespillere fra USA
Julefrokosten

Julefrokosten kan henvise til flere sider:
 Julefrokosten (film fra 1976) – en dansk komediefilm fra 1976.
 Julefrokosten (film fra 2009) – en dansk komediefilm fra 2009.
The Ugly Truth

The Ugly Truth er en amerikansk romantisk komedie med bl.a. Katherine Heigl og Gerard Butler på rollelisten. Filmen udkom i de amerikanske biografer den 24. juli 2009, mens danskerne måtte vente godt en måned før den kom til Danmark; den 4. september 2009.

Fodnoter

Eksterne Henvisninger 

Ugly Truth
Amerikanske film fra 2009
Ugly Truth
Film fra Columbia Pictures